አዳማ ከተማ 0-2 ጅማ አባ ጅፋር | የአሰልጣኞች አስተያየት
ጨዋታው ጥሩ ነው፤ ማሸነፍ ይገባናል። ጨዋታውን ተቆጣጥሮ ለመውጣት የምንችለውን አድርገናል። ያገኘናቸውን አጋጣሚዎች ተጠቅመን መውጣታችን አሸንፈን እንድንወጣ አስችሎናል።የአዲስ አበባ ሲቲ ካፕ መሳተፋችን በጣም ጠቅሞናል። ቡድናችን እንደምታዩት አዲስ ነው፤ ስለዚህ ቡድኑን ለመስራት እና እንዲቀናጁ ለማድረግ ሲቲ ካፑ ላይ መሳተፋችን በጣም ጠቀሜታ አለው።የአምናው ቡድናችን በፍላጎት በመጫወት የተሻለ ቡድን ነው። ይህ ቡድን አብዛኛዎቹ የቡና ተጫዋቾች ናቸው። ኳስ ይዘው የሚጫወቱ መሆናቸው እነሱን ለማደራጀት ብዙ ጊዜ አልፈጀብንም። ከዚህ በኋላም ጠንክረን ሰርተን ዓምና ውጤት ብቻ ነው። ዘንድሮ ኳሱንም ውጤቱንም አስጠብቀን የአምናውን ክብር እንደግማለን።ጨዋታው ጥሩ ነው። የመጀመርያው አጋማሽ የተሻልን ነበርን። የጎል ዕድል መፍጠር ችለን ነበር አልተጠቀምንበትም እንጂ ከሞላ ጎደል ጨዋታው ጥሩ ነው። እነሱ ያገኙትን አጋጣሚ ተጠቅመዋል፤ እኛ አልተጠቀምንም። ይሄ ነበር ጨዋታው።እግርኳስ ነው ምንም ችግር የለውም። የመጀመርያ ጨዋታ ነው፤ ገና 29 ጨዋታ ይቀራል። እኛም ከሜዳ ውጭ እናሸንፋለን። ዛሬ የተከላካዮቻችን የአቋቋም ስህተት ነው ዋጋ ያስከፈለን፤ በቀጣይ እያስተካከልን እንሄዳለን። እንዲያውም ሽንፈቱ መጀመርያ መሆኑ ከዚህ በኋላ ጠንክረህ እንድንሰራ ያደርገናል። ክፍተታችንን እንድናርምና ስህተቶቻንን የት ጋር እንደሆኑ ለማየት ያስችለናል።ሽንፈት ሁለትም ባዶ አንድም ባዶ አንድ ነው። እነሱን (ሱሌይማን እና ተስፋዬን) መቀየሬ መቀየሬ የአጥቂነት ባህሪ ያላቸውን ልጆች በማስገባት ወደ ጨዋታው ለመመለስ ሲሆን በዚህም አራት ለጎል የቀረቡ ሙከራዎችን እንድንፈጥር አድርጎናል ።አዎ የ15 ቀናት ጊዜ አለን። በቀጣይ የምንሰራቸው ስራዎች እንድንሰራ ጊዜው መራቁ የሚያግዘን ይሆናል ።